Swem - Wikipedia
Piktogram wat Swem aandui
'n Swemmer in aksie
Swemmers neem aan 'n kompetisie deel
Swem is 'n watersport waar die swemmer hom/haar met arm- en beenbewegings deur water voortbeweeg. Dit word gewoonlik in 'n swembad beoefen, maar kan ook in damme, riviere of die see plaasvind.
Die meer bekende style van swem is vryslag (kruipslag), borsslag, rugslag en vlinderslag. Swem word as 'n gesonde en effektiewe oefenmetode gesien omdat dit bykans al die spiere in die liggaam gelyktydig oefen. Die swemmer se liggaamsgewig word deur die water gedra en die aksie plaas nie oormatige druk op die swemmer se knieë en gewrigte nie.
Swem kan vir ontspanning of in kompeterende verband beoefen word. Die sport is sedert 1896 deel van die Olimpiese Spele.
2 Internasionale swemtoernooie
2.1 Langbaan (50 meter)
2.2 Kortbaan (25 meter)
Swemstyle[wysig | wysig bron]
Borsslag[wysig | wysig bron]
Borsslag is nie net die oudste swemstyl nie, maar word ook die meeste in die praktyk geswem, omdat die slag die swemmer in staat stel om gemaklik asem te haal. Dit is ook die stadigste van die vier swemstyle. Topswemmers haal gemiddeld 1,67 meter per sekonde.
Die geskiedenis van die borsslag gaan terug na die Steentydperk, aangesien verskeie bewyse daarvan op beelde en tekeninge in grotte gevind is. Die 'klappende' beweging met die bene is verseker afgekyk van die swemgedrag van paddas. Borsslag is 'n sogenaamde onegalige slag; die verplasing is stokkerig. In Europese skole is dit die eerste slag wat aan kinders by swemskole geleer word.
Rugslag[wysig | wysig bron]
Rugslag is een van die vier swemstyle deur FINA gereguleer, en die enigste gereguleerde styl op die rug geswem. Dit het die voordeel van maklike asemhaling, maar die nadeel dat swemmers nie kan sien waar hulle gaan nie. Dit is ook die enigste kompetisieswemstyl wat 'n anderse begin het. Die swemstyl is soortgelyk aan 'n onderstebo kruip. Beide rugslag en kruipslag is lang-as style. In individuele wisselslag is rugslag die tweede styl wat geswem word; in spanwisselslag is dit die eerste styl wat geswem word.
Vlinderslag[wysig | wysig bron]
Die vlinderslag is 'n swemslag geswem op die bors, met albei arms wat gelyktydig beweeg, vergesel deur die vlinder- of dolfynskop. Dit is die jongste swemstyl wat in kompetisies geswem word. Dit het in 1933 ontstaan uit die klassieke borsslag, deurdat die kontrabeweging van die arms op 'n sekere tydstip bokant die water uitgevoer word. Die sogenaamde 'armdeurhaal' word in die rigting van die heupe verleng, terwyl die bors-beenslag aanvanklik gehandhaaf word.
In teenstelling met die bors-, rug- en vryslag vereis die vlinderslag 'n goeie tegniek, ondervinding, asook sterk spiere.
Internasionale swemtoernooie[wysig | wysig bron]
Die belangrikste internasionale swemtoernooie is:
Langbaan (50 meter)[wysig | wysig bron]
Olimpiese Somerspele (sedert 1896)
Wêreldkampioenskappe (sedert 1973)
Europese kampioenskappe (sedert 1926)
Kortbaan (25 meter)[wysig | wysig bron]
Wêreldkampioenskappe (sedert 1993)
Europese kampioenskappe (sedert 1991)
Wêreldbeker (sedert 1989)
Swem in Suid-Afrika
Wikimedia Commons het meer media in die kategorie Swem.
(nl) Historiese opvoedkundig oorsig van 150 ou en minder bekende swemslae
Ontsluit van "https://af.wikipedia.org/w/index.php?title=Swem&oldid=1888861"
Die bladsy is laas op 17 Januarie 2019 om 11:44 bygewerk.